Document ID: /roh_data/filtered/fineweb-2-filterrobots_roh.jsonl.gz/433

Russia cunter missiun internaziunala en Ucraina da l'ost
- Sonda, 14.3.2015, 17:26
La Russia è vinavant cunter ils plans da l'Ucraina d'endrizzar en la regiun da crisa en l'ost dal pajais ina missiun da pasch internaziunala.
Tenor la cunvegna da pasch da Minsk, signada avant in mais, duaja surtut la OSCE trametter dapli observaturs, ha ditg il viceminister da l'exteriur russ. Ulteriurs contingents na fetschian betg da basegn.
Avant aveva il president ucranais Petro Poroschenko ditg da vulair cuntinuar cun tals plans. Ils observaturs da l'OSCE na possian betg controllar l'entira regiun da crisa. Tenor Poroschenko pudess ina missiun da l'ONU esser activa en ils territoris controllads dals separatists sustegnids da la Russia.
RR novitads 16:00